JohanHeinsen/ENO huggingface dataset:
Odense Adresse-Contoirs Efterretninger, 1848-05-05
Fædrelandet. Stænderforsamlingen i Roeskilde. Af den kgl. Proposition angaaende rentebærende Kreditbevisers Udstædelse i Anledning af Krigen og Paalæg af Krigsskat til disses Jndløsning, som blev forelagt Stænderne i Tirsdags, sees at den oprørske Regjering i Hertugdømmerne har lagt Beslag paa over 2 Mill. Rbd. Staten tilhørende Kontanter. Siden Rustningernes Begyndelse er anviist til Sømilitair=Etaten 262,000 Rbd. og til Landmilitair-Etaten 782,000 Rbd. Statskassens disponible Ressourcer (Beholdningen af kgl. og offentlige Obligationer til et Beløb af c. 6 Mill. Rbd. er for Tiden neppe realisabel) kunne for Øieblikket, iberegnet et i Nationalbanken, paa sikkre under Acti verne hørende Effecter, optaget Laan af 500,000 Rbd., anslaaes til noget over 2,500,000 Rbd. Men paa den anden Side paa hviler der Statskassen en Gield til Sparekasserne af c. 2 Millioner Rbd., der staaer paa 3 Ugers Opsigelse. Det egentlige Forslag om rentebærende Kreditbevisers Udstædelse lyder saaledes: "1) Da det, til at bestride de overordentlige Udgifter, som Statens nuværende Stilling udkræver, er nødvendigt at udskrive en Krigsskat i Kongeriget Danmark, men Beløbet af samme først efterhaanden vil indkomme, vil der, for strax til Statens Behov at kunne disponere over disse Jndtægter, blive at udstede, under Kontrol af en dertil af fornævnte Provindsialstænder udnævnt Kommittee, bestaaende af 6 Medlemmer, Halvdelen valgt af hver af de 2 Forsamlinger, rentebærende Kreditbeviser, paa 4 Millioner Rbd., lydende paa 100, 50 og 5 Rbd., hvilke bære 1 Rbs. daglig Rente af hvert 100 Rbd., eller 3 pCt. om Aaret. 2) Til midlertidig Betryggelse for disse Kreditbeviser overleveres der den ovenmeldte Kommittee et Beløb af omtrent 4 Millioner Rbd. i Staten tilhørende Panteobligationer og andre gode Forskrivninger som et Depositum, hvilket Hypothek sukcessive tilbageleveres, efterhaanden som Kreditbeviserne indfries. 3) Kreditbeviserne indløses med deres fulde paalydende Beløb og samtlige til Forfaldstiden forfaldne Renter den 31 Marts og 30 Septbr. 1849 samt den 31 Marts 1850, hver Gang med en Trediedeel, alt ved Statsgjældskassen i Kjøbenhavn. Det bestemmes ved Lodtrækning, naar Sedlerne skulle udbetales, til hvilken Ende hver Trediedeel af Beløbet skal forsynes med et særskilt Hovednummer 1, 2 og 3. Denne Jndløsning kontrolleres af den ovennævnte Kommittee. 4) For at lette fornævnte rentebærende Kreditbevisers Modtagelse og Omløb, vil Halvdelen af den ovenmeldte Krigsskat blive at erlægge i disse Beviser, ligesom ogsaa den anden Halvdeel kan betales med dem. 5) Den fornødne Anordning bliver og forestaaende Bestemmelser at udfærdige, og Valget af den ovenmeldte Kommittees Medlemmer nu at iværksætte.
Odense Adresse-Contoirs Efterretninger, 1848-05-05
Hvad angaaer Justitsbetjentenes Jndtægter beregnes lignende Procenter af sammes Beløb for et Aar, kalkulerede efter Gjennemsnit af de 5 sidste Aars Jndtægter, fraregnet 1/2 Deel til Kontoirholdsudgifter. - 5) En Skat lægges paa Næring af 82,000 Rbd. for Hovedstaden og af 50,000 Rbd. for samtlige Kjøbstæder i Kongeriget, fordeelt paa hver især efter Forholdet af deres Befolkning. Under Skatteydelsen inddrages ei blot den egentlige borgerlige, men og al anden analog Næring, saasom Advocaters, Prokuratorers, Lægers, Hovedstadens Præsters og lignende. Enhver Kommune har at indbetale Halvdelen af Skatten inden 1ste October dette Aar, og den anden Halvdeel inden 1ste April næste Aar. Skatten paalignes den enkelte Yder i Kjøbenhavn efter Reglerne for Næringsskattens Ansættelse; i Kjøbstæderne efter de Regler, som i enhver gielde for Paaligningen af Udgifter til Fattigvæsenet. Dog ville de Embedsmænd, der allerede have at udrede Skat ved Afkortning i deres Gage være at beregne dette Beløb tilgode ved deres Ansættelse til den i denne Paragraph omhandlede Afgift. Hvo, der i Kjøbenhavn ei er ansat til over 2 Portioner Næringsskat og i Kjøbstæderne ei er ansat til et Bidrag til Fattigvæsenet af mere end 1 Rbd., er fritagen for at deeltage i den her omhandlede Krigsskat. - 6) De under Told- og Konsumtionsvæsenet henhørende indirekte Forbrugsafgifter forøges i Anledning af Krigen saaledes: a) Den ifølge Tarif II til Frdn. af 22 Novb. 1837 og Pl. af 5 Mai 1847 § 1 gieldende Redskabssafgift, resp. for Korns og Kartoflers Anvendelse til Brændeviinsbrænden i de konsumtionspligtige Stæder udenfor Kjøbenhavn, ligesom og den for Landbrænderierne fastsatte samlede Brændeviinsproduktionsafgift, forhøies. paa 1 Aar, fra .... af at regne, med 14 s. pr. Tønde. af det anvendte Mæskekars udmaalte Rum. b) Endvidere forhøies Jndførselstolden i det nævnte Tidsrum saaledes for efterstaaende Artikler, Kaffe med 33 1/2 pCt., Steenkul med 50 pCt., Sukker, alle Slags, saavel raffineret som uraffineret og Sirup, med 25 pCt. Thee med 20 pCt., Tobak, alle Slags, med 20 pCt., Tømmer, og Træ med 25 pCt., Viin med 10 pCt. - 7) De i Anledning af det Foregaaende fornødne nærmere detaillerede Forskrifter og Bestemmelser blive at optage i de Anordninger, som om denne Gienstand blive at udfærdige gjennem vedkommende Autoriteter." - Til at undersøge denne kongelige Proposition valgtes en Kommittee, bestaaende af Kammerherre Scavenius (44), Agent Bruun (43), Prof. Larsen (39, Konferentsraad Treschow (33), Sognefoged P. Hansen (31), Kapit. Herforth (29) og Raadmand Meinert (28) Stemmer. - Skatterne ere kalkulerede for Hartkornet til 2,250,000 Rbd.; Bygningsafgiften til 380,000 Rbd.; af Renter og Udbytte. 400,000 Rbd., af Gager 480,000 Rbd.; af Næringsskatten 132,000 Rbd. og af Told og Konsumtion 400,000 Rbd.
Odense Adresse-Contoirs Efterretninger, 1848-05-05
Blandinger. Fra Christiania meldes, at Efterretningen og Slaget ved Slesvig har vakt overordentlig Deeltagelse der. Den 28 April om Aftenen opførtes i Theatret en Sørgemarsch, hvorefter Publikum eenstemmig fordrede, at der paa Grund af de danske Begivenheder ingen Forestilling skulde gives. Theaterdirektionen lod som Følge heraf strax Forestillingen indstille.
Odense Adresse-Contoirs Efterretninger, 1848-05-05
- "Skirner" afgik i Onsdags fra Kjøbenhavn nord paa, bugserende Barkskibet "Gammelholm.
Odense Adresse-Contoirs Efterretninger, 1848-05-05
- Hann. Zeitung" beretter: Jfølge Depescher fra General Halkett var det 10de Armeekorpses Hovedqvarteer den 30 April endnu i Nübel; ingen væsentlig Forandring i Tingene var der forefalden: det 10de Armeekorpses Bestemmelse er at dække de til Jylland marscherende preussiske og schleswig holsteinske Troppers Tilbagetogslinie og at forhindre de Danske paa Als, hvis Styrke Man ikke kjender, fra at foretage noget mod de fremrykkende Troppers Operationslinie.
Odense Adresse-Contoirs Efterretninger, 1848-05-05
Odense. (Af et Brev fra en Student, der har ladet sig tegne for at indøves til Underbefalingsmand ved Armeen. Brevet er dateret Kjøbenhavn den 3 Mai.)J Mandags begyndte jeg Øvelserne i Kommandoskolen. Idag skal jeg exerceere i 8 Timer De skal høre, hvorledes jeg i Almindelighed tilbringer Dagen. Fra Kl. 78 om Morgenen hører jeg Forelæsninger over Felttjeneste; fra 8101 er jeg i Kommandoskolen, hvor jeg undertiden bliver ganske hæs af at kommandere, fra 324 lærer jeg Bajonetfægtning privat, det er nemlig af stor Vigtighed, da Preusserne ikke forstaae den; fra 11 1/2 exercerer jeg paa Fælleden; desuden maa jeg øve mig i Skiveskydning. - Endelig har da den skandinaviske Jdee seiret, Sverrig iler os til Hielp; igaar tilbød den svenske Regjering os 15,000 Mand, rigtignok har Man ikke seet noget Officielt derom endnu, men en ellers Velunderrettet fortalte det for vist iaftes i Studenterforeningen. Skulde vi da nu ikke kunne tugte Tydskerne? Ja lad dem kun drage lige til Skagen for at vi kunne være sikkre paa at beholde dem alle, paa Hederne og i Flyvesandet er den Plads nok at begrave Tusinder af Tydske. Det er en Fornøielse at see den Mængde tydske Skibe der blive opbragte, daglig kommer der flere og flere. Fra Hæren vente vi med Længsel Efterretninger, Man taler om at Preusserne ville angribe Als, men Gud naade dem, dersom de ville prøve derpaa.
Odense Adresse-Contoirs Efterretninger, 1848-05-05
Kopulerede i St. Knuds Kirke den 5 Mai. Garvermester Peter Næsted og Jfr. Bende Petrea Olsen.
Odense Adresse-Contoirs Efterretninger, 1848-05-05
AVERTISSEMENTS. Christelig Huuspostil, indeholdende Prædikener paa Aarets Søn= og Festdage. Andet Oplag. 21 Mk. smukt indb 2 Rbd. smukt indb. 11 Mk. smukt indb.
Odense Adresse-Contoirs Efterretninger, 1848-05-05
Kirkelige Leilighedstaler.
Odense Adresse-Contoirs Efterretninger, 1848-05-05
Festprædikener. Disse 3 Skrifter af den som geistlig Taler saa berømte Pastor Albert Leth i Middelfart, faaes i alle Boglader og i Odense hos Forlæggeren den Hempelske Boghandel.
Odense Adresse-Contoirs Efterretninger, 1848-05-05
Krigsministeren har under 19 f. M. tilskreven den kommanderende General i Fyen saaledes: "Jeg skulde herved have Dem anmodet om at begive Dem op paa Odense Raadhuus og i mit Navn udtale den Taksigelse for Magistrat og Borgerskab, som Odense Bye har erhvervet sig ved den Beredvillighed og Velvillie, hvormed den er kommen de sig i denne Tid saa hyppigt gjentagende Troppemarscher imøde.
Odense Adresse-Contoirs Efterretninger, 1848-05-05
Det skal være mig en kjær Pligt ved Hs. Majestæts Hjemkomst at foredrage Allerhøistsamme, i hvor høi Grad denne Bye har erhvervet sig Krav paa hans Paaskjønnelse.
Odense Adresse-Contoirs Efterretninger, 1848-05-05
Da den commanderende General formedelst Conjuncturerne har forflyttet sit Qvarteer til Middelfar- og følgelig ikke selv personlig har kunnet efterkomme det ham af Krigsministeren overdragne Hverv, bliver foranberørte Skrivelse herved bragt til offentlig Kundskab. Odense Raadstue den 4 Mai 1848. Magistraten.
Odense Adresse-Contoirs Efterretninger, 1848-05-05
De af Stadens Grundeiere, som ønske Køer græssede paa Byens Marker i indeværende Sommer, ville derom giøre Anmeldelse til Kæmnerkasserer Haugsted, inden 8 Dage fra Dato.
Odense Adresse-Contoirs Efterretninger, 1848-05-05
Odense Markkommittee den 2 Mai 1848. Da paa Grund af de nuværende Forhold, de dertil fornødne Kunstgjenstande neppe kunne tilveiebringes, vil Kunstforeningens sædvanlige Udstilling i Mai Maaned dennegang ikke finde Sted. Skulde en Saadan længere hen kunne komme istand, vil det nærmere blive bekjendtgjort. Det er en Selvsølge, at hvis i indeværende Aar slet ingen Udstillinger kunne foranstaltes, Contingent heller ikke vil blive opkrævet hos Medlemmerne.
Odense Adresse-Contoirs Efterretninger, 1848-05-05
Bestyrelsen for Odense Kunstforening den 11 Mai 1848. M. V. 58485166. L. C. En Væverkarl kan strax erholde stadig Arbeide hos Væver Christian Eliassen i Aunslev pr. Nyborg. Fløde.
Odense Adresse-Contoirs Efterretninger, 1848-05-05
At jeg, efter flere Aars Ophold i Udlandet, har etableret mig i Odense som Skomager, bringes herved til et æret Publicum Kundskab, anbefalende mig med propert og moderne Arbeide. Odense den 5 Mai 1848. Jak. Leonh. Jensen, Overgade No. 4. Det Gjæstgiveri, som jeg i en Række af Aar. har drevet i Gaarden No. 283 paa Odense Vestergade, fortsætter jeg fra idag af i den ligeover for min forrige Bopæl beliggende Gaard No. 254. Odense den 28 April 1848. S. Strøm.
Odense Adresse-Contoirs Efterretninger, 1848-05-05
De af mig averterede. Dame Straae= og Borde=Hatte i mangfoldige Mynstre og Facons ere nu hertil ankomne og udsælges til yderst billige Priser. Spaan=Hatte, saavel for Damer, Herrer og Børn, ere ligeledes arriverede. Chr. Jantzen, kan faaes i Aalykkegaards Meierie. Knap.
Odense Adresse-Contoirs Efterretninger, 1848-05-05
En nye Smedebælg er ved den Omstændighed at Manden, som skulde have den, er indkaldt til Armeen, at erholde tilkjøbs hos Mechanicus Henningsen paa Lilliendahl pr. Odense. Odense Vestergade No. 189.
Odense Adresse-Contoirs Efterretninger, 1848-05-05
Forelæggelse eller Lavdag kan, som afskaffet ved Forordning af 3 Juni 1796, ikke gives. Odense Herredscontoir den 29 April 1848. F. Knudsen. (L. S.)
Odense Adresse-Contoirs Efterretninger, 1848-05-05
Jfølge Kongelig allernaadigst Bevilling af 22 denne Maaned, der vil blive læst inden vedkommende Retter, og er saalydende: Vi Frederik den Syvende, af Guds Naade Konge til Danmark, de Wenders og Gothers, Hertug til Slesvig, Holsten, Stormarn, Ditmarsken, Lauenborg og Oldenborg, gjøre vitterligt: At Vi, efter Byfoged i Vor Kjøbstad Svendborg, udi Vort Land Fyen, Os elskelig Kammerjunker v. Jessen, hans herom allerunderdanigst gjorte Ansøgning og Begiæring, allernaadigst have bevilget og tilladt, saa og hermed bevilge og tillade, at han, som Skifteforvalter i Kjøbmand Ernst Brandts sen, Fallitbo sammesteds, ved Proclama sub poena præclusi et perpetui silentii, med Aar og Dags Varsel, i den Berlingske politiske og Avertissementstidende, den altonaiske Mercur, samt den fyenske Stiftstidende, 3 Gange efter hinanden maae indkalde alle dem, som formene sig at have noget at fordre i bemeldte Bo, med deres Paastand at fremkomme, og saadant deres havende Krav, inden foreskrevne Tids Forløb, for ham, som Skifteforvalter, at anmelde og beviisliggjøre, og skal saadan Jndkaldelse i Aviserne ansees og være lige saa gyldig, som om den var skeet ved Proclama efter Loven; dog skal denne Vor allernaadigste Bevilling læses for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette og for Skade at tage vare. Givet i Vor Kongelige Residentsstad Kjøbenhavn den 22. April 1818. Under Vort Kongelige Segl. (L. S.) Efter Hans Kongelige Majestæts allernaadigste befaling. Bardensleth. Dahl. Bevilling til ved Proclama i Aviserne at indkalde Creditorerne i Kjøbmand Ernst Brandts, senior, Fallitbo i Svendborg. Betales med 13 Rbd. 3 Mk. og Forhøielse til Seminarifondet 3 Rbd. 2 Mk. Hjort. indkaldes herved sub poena præclusi et perpetui silentii, med Aar og Dags Varsel, Alle og Enhver, der have nogetsomhelst Krav eller Fordring i Kjøbmand Ernst Brandt, senior, Fallitbo, til for undertegnede Skifteret at anmelde og beviisliggjøre deres Fordringer. Svendborg Kjøbstads Skifteret den 28 April 1848. Chr. v. Jessen.
Odense Adresse-Contoirs Efterretninger, 1848-05-05
Da en Creditor i Kjøbmand M. J. West's Fallitbo her i Byen, ifølge tinglæst Forlig, har reqvireret Execution i Boets Eiendele for sin Fordring, og Fogden ved Kiendelse har tillagt Forretningen Fremme, saa indkaldes herved Boets Creditorer til at møde ved en Skiftesamling, der i Boet afholdes Fredagen den 26 Mai førstk., om Formiddagen Kl. 10, paa Raadhuset her i Byen, for at afgive Erklæring om den afsagte Kiendelse skal appelleres eller ikke. Skifteretten i Odense den 4 Mai 1848. Ch. Estrup. Klauman. Schønheyder.
Odense Adresse-Contoirs Efterretninger, 1848-05-05
Hermed et Tillægsblad. Fyens Stiftsavis redigeres af N. Seedorff, udgives i Odense 3 a 4 Gange ugentlig. Trykt med Hurtigpresse. Jnd.
Odense Adresse-Contoirs Efterretninger, 1848-05-05
Fædrelandet. Proklamation til Nørrejyderne. Nørrejyllands brave og patriotisk findede Befolkning vil maaskee om kort Tid være udsat for at hjemsøges af en fremtrængende overlegen Fiende, hvem den militaire Magt, som bestaaer af det nørrejydske Reservekorps's Arriergarde under Anførsel af Oberst v. Juel, ikke forØieblikket formaaer ganske at modstaae, og imod hvilken et unyttigt Forsvar fra Befolkningens Side vilde berøve Fædrelandet mangen kjæk Mand, for hvis Arm det om føie Tid vil have bedre Brug. Nørrejyllands Generalkommando opfordrer derfor de brave jydske Mænd, Borgere og Bønder, til ikke at lade Modet falde, hvis de skulde komme i den haarde Nødvendighed, i nogen Tid at maatte see Fjenden i deres Land, uden strax eller allevegne at kunne fordrive ham. Men idet den raader dem til at gjemme eller bortsende de Sager, der ere af Værdi og til Gavn for Fjenden, saasom Kostbarheder, Penge, undværligt Qvæg, Heste o. s. v., glæder den sig ved at kunne forsikkre, at, hvis Fienden ogsaa for en Tid uhindret bevæger sig fremad, saa vil dog snart den Time slaae, da han vil fortryde ikke at være bleven hjemme, istedetfor at overfalde det fredelige Danmark uden mindste Ret og Grund.
Odense Adresse-Contoirs Efterretninger, 1848-05-05
Generalkommanden for Nørrejylland den 1 Mai 1848. Efter befaling. Baggesen, Oberstlieutenant og pet. Kommandeur for Staben.
Odense Adresse-Contoirs Efterretninger, 1848-05-05
Blandinger. Det engelske Dampskib "Ranger" har ved Retouren fra St. Petersborg i Onsdags i Helsingør afleveret Depescher til den engelske og den russiske Minister i Kjøbenhavn.
Odense Adresse-Contoirs Efterretninger, 1848-05-05
Pastor Mau i Haarslev opfordrer i Slag. Avis fædrelandskindede Mænd i Hovedstaden, og navnlig vore politiske Notabiliteter til at foranledige, at en Takadresse fra det danske Folk snarest muligt kan blive tilstillet Hr. d'Jsraeli, som et Udtryk af vore Følelser, for den Mand, der ved sit Forhold i Parlamentet har bidraget saa saare meget til at gjøre vor Sag folkelig ikke blot i London, men trindtom i det store Øland, der udøver en mægtig Jndflydelse paa Verdensbegivenhedernes Gang. Hr. Mau udtaler tillige, at Statsminister Lehmann, som uden Tvivl kjender Hr. d'Jsraeli nøiere, vilde opfylde Manges Ønske ved offentlig at meddele Noget om denne Mands Personlighed og Forhold, som er bleven det danske Folk saa kjær. - Efter at tvende Numere af Dannevirke" vare udgivne i Kolding, er Bladets Redaktion for et Par Dage siden med et Filialtrykkeri flyttet til Middelfart, hvor den midlertidig fortsætter sin Virksomhed og hvorfra den beretter under 3 ds.: "Jdag ved Bladets Slutning (Formiddag Kl. 10) vrimler det af preussiske Tropper, Gardegrenaderer og Jnfanteri, i Snoghøi, nede paa Broen, i Riegels Have og omliggende Marker. Ogsaa Fredericia, fra hvilken Fæstning alt Krigsmaterial er bortført, er fuld af Preussere; til Veile ere de ventelig indtrufne iaftes. Det maa ansees for utvivlsomt, at Fjenden samtidig er rykket lige saa langt mod Nord i Midt= og Vest-Jylland, og at altsaa ligeledes Varde er besat. Denne raske Fordeling af Fjendens Kræfter vil lette den danske Hærs fremtidige Operationer.
Odense Adresse-Contoirs Efterretninger, 1848-05-05
Hele vor Armee befinder sig nu paa Als og i Fyen, paa 1 Regiment Dragoner nær 3die Battaillon Jnfanteri og 1 Batteri Kanoner, der under Oberst Juels Kommando rykke nord paa i Jylland. Jmorges tidlig er en russisk Koureer (der i flere Aar har opholdt sig som russisk Legationsraad i Kjøbenhavn) fra Snoghøi ombord paa Dampskibet Ægir" (?) gaaet til Assens. Hvorhen derfra, vides ikke. Han har udladt sig med, at hans Ærinde havde været, i det russiske, engelske og franske Kabinets Navn at forbyde den preussiske Armee at gaae over Kongeaaen. - J en Efterskrift hedder det: Preusserne havde bag Snoghøi opkjørt et Batteri, hvormed de fra Kl. lidt over 10 til 11 uophørlig beskjøde 3 danske Kanonbaade, som laae i Sundet. Disse kunde ikke besvare Fjenden med nogen Virkning, eftersom denne var dækket af fremspringende Sandbanker. Uagtet Fjenden med stor Hidsighed forede 2300 Skud, Kugler, Granater og Kartætsker, indtil Kl. var 11, da han holdt pludselig inde og trak sit Batteri tilbage af Kolding Vei, have vore Kanonbaade hverken Døde eller Saarede, ikkun den Baad, som var meest udsat for Fjendens heftige Jld, fik en Kugle i Skroget, en Kjæde slaaet og en Aare bortskudt. Kl. 12 rykkede fra Kolding Kant omtrent 100 Mand preussisk Jnfanteri og 25 Mand Kavalleri ind i Gjæstgivergaarden i Snoghøi.
Odense Adresse-Contoirs Efterretninger, 1848-05-05
En herværende Artilleri=Afdeling er nu i fuldt Arbeide med at opkjøre et Batteri udenfor Byen for at bestryge Snoghøi og Omgivelse. Den fra Fredericia her i Kirken indbragte Munition føres nu på Jndvaanernes Forestilling andetsteds hen.
Odense Adresse-Contoirs Efterretninger, 1848-05-05
Svendborg den 4 Mai. Jgaar passerede Dampskibet Hertha Sundet med tvende Transportskibe og en bemandet Kanonbaad paa Slæbetoug. - Det kongelige Dampskib Ægir" ankom i Tirsdags til Sønderborg og gik strax videre til Apenrade med den russiske Legationssekretair v. Evers ombord, som overbragte Depescher fra sin Regjering til den preussiske General Wrangel. Efter Forlydende skulle Depescherne være af et for Preussen temmelig ubehageligt Jndhold. -Man antager Krigen mellem Rusland og Preussen saagodt som erklæret. (Sv. A.)
Odense Adresse-Contoirs Efterretninger, 1848-05-05
Faaborg den 4 Mai. Efter hertil iaften indløbne Breve vil Man fra paalidelig Haand have Underretning om, at det nu er bestemt, at 15,000 Svenske ere paa Veien for at komme os til Hielp; Russerne skulle desuden være gaaede ind i Preussen.
Odense Adresse-Contoirs Efterretninger, 1848-05-05
Major Knap, som var givet Funktion ved Lazarethet her, døde forleden og hans Liig er imorges, efter en Slægtnings Begjæring, sendt til Assens for der at jordes.
Odense Adresse-Contoirs Efterretninger, 1848-05-05
Dampskibene Geiser og Christian der Achte have buxeret Fartøier hertil baade igaar og idag. Transportskibene bragte os Dinsens Batteri, som er indqvarteret her; Fuhrmanns Batteri er endnu ikke ganske udlosset, det skal indqvarteres i den Miil herfra liggende Landsby Svanninge.
Odense Adresse-Contoirs Efterretninger, 1848-05-05
Nogle, som iaftes kom fra Sønderborg, fortælle, at Dybbel Mølle af Vore er nedskudt og at en af de Fjendtlige Natten forud opkastet Forskandsning blev i samme Øieblik at de derpaa vilde anbringe den første Kanon aldeles ødelagt. Jdag bragte Dampbaaden,lückstadten Ladning Fødemidler for Armeen hertil fra Als.
Odense Adresse-Contoirs Efterretninger, 1848-05-05
Odense. Ogsaa fra Landet indleveres Bidrag paa Komediehuussalen, saaledes har Skamby Sogn leveret: 16 Lpd. Flæsk, 2 Fjerdinger og 13 Halvot. Smør, 21 Skjorter, 1 Par Lagen og 17 Par Strømper, og Ho løv By i Marslev Sogn: 6 1/4 Lpd. Flæsk, Kjød og Pølser, 1 1/2 Td. Byggryn, 1/2 Td. Ærter, noget Smør og nogle Rugbrød; fra Kammerherre Benzons Tjenestefolk er indkommet 22 Rbd. - Der samler sig flere og flere Tropper i Provindsen, idet der kommer saavel fra Als, som fra Jylland, og Sjælland. Batteriet Marcussen, hørende til den Deel af det Wedellske Korps, der under Anførsel af Oberst Juel trak sig op i Jylland, ankom igaar fra Aarhuus til Nyborg; ogsaa Resten af disse Tropper, nogle Eskadroner Kavalleri og 3die Jnfanteribataillon, er formodentlig nu i Nyborg. Hertil ankom idag de første af de fra Kjøbenhavn afgaaede Reservetropper.
Odense Adresse-Contoirs Efterretninger, 1848-05-05
Fra Aarhuus over Nyborg ankomne Reisende berette, at Preusserne iforgaars Kl. 1 stode 1 Miil nordfor Veile. Statsminister Lehmann var iforgaars i Aarhuus hvor han i en Tale, der gjorde et dybt Jndtryk, opfordrede til Taalmodighed; efter Forlydende agtede han fra Aarhuus at begive sig til Randers. – J et Privatbrev fra Middelfart meldes, at Preusserne i Onsdags fra Snoghøi først begyndte at skyde, da der fra vore Kanonbaade var givet et Skud Granater midt imellem en Hob Preussere. Samme Brev vil vide, at den omtalte russiske Koureer eller Afsending, som i Tirsdags har været hos General Wrangel, har yttret til Chefen paa Ægir," at der var gode Efterretninger for Danmark saavel fra Rusland, som fra England og Frankerig; General Wrangel havde svaret Afsendingen, at han havde sine Ordrer fra Kongen af Preussen, til hvem han henviste.
Odense Adresse-Contoirs Efterretninger, 1848-05-05
(Dagsposten.) Ligesom Hs. Majestæt Kongen.